3η ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

ΓΙΑ ΤΗΝ ΥΠΟΒΟΛΗ ΠΡΟΤΑΣΕΩΝ (ΠΑΡΕΜΒΑΣΕΙΣ ΔΗΜΟΣΙΟΥ ΧΑΡΑΚΤΗΡΑ)

ΣΤΟ ΠΛΑΙΣΙΟ ΤΟΥ ΤΟΠΙΚΟΥ ΠΡΟΓΡΑΜΜΑΤΟΣ CLLD / LEADER ΜΕΣΑΡΑΣ

ΤΗΣ ΟΜΑΔΑΣ ΤΟΠΙΚΗΣ ΔΡΑΣΗΣ ΑΝΑΠΤΥΞΙΑΚΗΣ ΗΡΑΚΛΕΙΟΥ Α.Α.Ε. ΟΤΑ

(αρ.πρωτ. 1051/05-06-2024)

Στο πλαίσιο υλοποίησης του Τοπικού Προγράμματος CLLD LEADER Μεσαράς, Μέτρο 19: Τοπική Ανάπτυξη με πρωτοβουλία τοπικών κοινοτήτων CLLD / LEADER, του Προγράμματος Αγροτικής Ανάπτυξης (ΠΑΑ), η Ομάδα Τοπικής Δράσης (ΟΤΔ) της Αναπτυξιακής Ηρακλείου ΑΑΕ ΟΤΑ, καλεί τους φορείς που εμπίπτουν στις παρακάτω κατηγορίες δυνητικών Δικαιούχων: ΟΤΑ Α & Β βαθμού και φορείς τους, Φορείς Δημοσίου Τομέα, Φορείς εκτός Δημόσιου Τομέα (όπως σωματεία, ΑΜΚΕ, λοιπές ΜΚΟ – ΝΠΙΔ) με καταστατικό σκοπό την υλοποίηση αντίστοιχων έργων, να εκδηλώσουν το ενδιαφέρον τους για ένταξη στο πρόγραμμα. Περιοχή εφαρμογής της δράσης της παρούσας πρόσκλησης, αποτελεί η περιοχή παρέμβασης του Τοπικού Προγράμματος CLLD LEADER Μεσαράς της ΟΤΔ, όπως αυτή περιγράφεται στο αναλυτικό τεύχος της πρόσκλησης.

Η παρούσα πρόσκληση εκδήλωσης ενδιαφέροντος, συνολικού ενδεικτικού προϋπολογισμού **600.000,00€,** αφορά στο εξής Υπομέτρο /Υποδράση:

| **ΚΩΔ.** | **ΥΠΟΜΕΤΡΑ - ΔΡΑΣΕΙΣ** | **Δημόσια Δαπάνη** | **Ποσοστό Ενίσχυσης** |
| --- | --- | --- | --- |
| **19.2.4** | **Βασικές υπηρεσίες & ανάπλαση χωριών σε αγροτικές περιοχές** | **600.000,00** |  |
| 19.2.4.2 | Στήριξη για τη δημιουργία, βελτίωση ή επέκταση τοπικών βασικών υπηρεσιών για τον αγροτικό πληθυσμό, καθώς και των σχετικών υποδομών (πχ. παιδικοί σταθμοί, αγροτικά ιατρεία, κ.λπ.) | 600.000,00 | Έως 100% |

Η δράση που εντάσσεται στο Τοπικό Πρόγραμμα, οι δικαιούχοι, οι επιλέξιμες δαπάνες, τα ποσοστά επιχορήγησης, οι όροι και οι προϋποθέσεις συμμετοχής, οι προβλεπόμενες διαδικασίες και τα κριτήρια επιλεξιμότητας και επιλογής των προτεινόμενων επενδυτικών σχεδίων, τα σχετικά υποδείγματα της αίτησης στήριξης και τα παραρτήματα αυτής, καθώς και ο τρόπος και οι όροι υλοποίησης των έργων, περιγράφονται αναλυτικά στον Οδηγό διοικητικού ελέγχου αιτήσεων στήριξης, τα οποία μπορούν να προμηθεύονται οι ενδιαφερόμενοι από τα γραφεία της Αναπτυξιακής Ηρακλείου ΑΑΕ ΟΤΑ στις Αρχάνες Ηρακλείου, από την ιστοσελίδα της Αναπτυξιακής Ηρακλείου ΑΑΕ ΟΤΑ [www.anher.gr](http://www.anher.gr) και από την ιστοσελίδα του ΠΑΑ [www.agrotikianaptixi.gr](http://www.agrotikianaptixi.gr).

Οι αιτήσεις στήριξης υποβάλλονται ηλεκτρονικά μέσω του ΟΠΣΑΑ ([www.opsaa.gr/RDIIS](http://www.opsaa.gr/RDIIS)) συνοδευόμενες από τα δικαιολογητικά / έγγραφα για τα οποία ορίζεται ως υποχρεωτική η ηλεκτρονική υποβολή.

**Ημερομηνία έναρξης ηλεκτρονικής υποβολής πρότασης: 07/06/2024, ημέρα Παρασκευή**

**Ημερομηνία λήξης ηλεκτρονικής υποβολής πρότασης: 09/08/2024, ημέρα Παρασκευή**

Αντίγραφο της αίτησης στήριξης όπως εκτυπώνεται από το ΟΠΣΑΑ μαζί με όλα τα σχετικά δικαιολογητικά υποβάλλεται και έντυπα στην έδρα της Αναπτυξιακής Ηρακλείου ΑΑΕ (Χριστοδουλάκη & Γ. Ε. Σαραντουλάκη, Τυμπάκι Ηρακλείου Κρήτης, ΤΚ 70200) είτε ιδιοχείρως, είτε με συστημένη ταχυδρομική επιστολή ή ταχυμεταφορά μέχρι τη **16/08/2024 ημέρα Παρασκευή και ώρα 15:00.**

Δεν θα γίνονται δεκτές αιτήσεις στήριξης εκτός των ανωτέρω προθεσμιών και αιτήσεις για τις οποίες δεν έχει προηγηθεί η ηλεκτρονική υποβολή της πρότασης στο ΟΠΣΑΑ.

Για αναλυτικότερες πληροφορίες σχετικά με την υποβολή των προτάσεων, την συμπλήρωση των αιτήσεων στήριξης και άλλες διευκρινίσεις, οι ενδιαφερόμενοι μπορούν να απευθύνονται στo τηλέφωνo 28920 40000 και στα στελέχη της Ομάδας Τοπικής Δράσης (ΟΤΔ) Εμμανουήλ Παντερή, Βασιλική Παπανικολάου και στα e-mail: [mesara@anher.gr](mailto:mesara@anher.gr) και vpapanikolaou@anher.gr

Για την Αναπτυξιακή Ηρακλείου ΑΑΕ ΟΤΑ

Εμμανουήλ Κοκοσάλης

Πρόεδρος Επιτροπής Διαχείρισης Τοπικού Προγράμματος CLLD / LEADER Μεσαράς

*Το Τοπικό Πρόγραμμα CLLD/LEADER συγχρηματοδοτείται από το Ευρωπαϊκό Γεωργικό Ταμείο Αγροτικής Ανάπτυξης και το Υπουργείο Αγροτικής Ανάπτυξης και Τροφίμων.*

Εικόνα που περιέχει κείμενο

Περιγραφή που δημιουργήθηκε αυτόματα